open-index/open-wikipedia-markdown huggingface dataset:
Kvelde Mølle

**Kvelde Mølle** er en mølle på Kvelde i Larvik kommune i Vestfold. Den er en av Norges få gjenværende bygdemøller og har laget mel siden 1916. Selskapet Kvelde Mel AS driver produksjon av matmel. På anlegget driver også selskapet NOKO AS kornmottak og omsetning av landbruksvarer som såkorn, gjødsel og plantevernmidler. Gårdeier er Kvelde Mølle AS

Daglig leder ved Kvelde Mel AS er (per 2026) Olaf Holm og ved Kvelde Mølle AS Arne Landsverk

## Eksterne lenker
*
Gul buemåler

**Gul buemåler** (*Macaria notata*) er en sommerfugl i gruppen av de egentlige målere  (Geometridae). Den finnes langs kysten vestover til Rogaland i Norge.

## Utseende
En middelsstor (vingespenn 28 – 32&nbsp;mm), slank, lyst brunlig måler, vingene med spredte, mørkere skjell. Forvingen er innbuet bak vingespissen og virker derfor litt sigdformet. Den har tre brune flekker langs forkanten, fra hver av disse går det ut et, vanligvis utydelig, burnlig tverrbånd. Den ytterste av flekkene er stor og mørk, nesten svart. Bak denne flekken er det en uregelmessig, brunsvart flekk. Bakvingens bakhjørne er trukket ut til en spiss. Larven er gulaktig, brun på ryggen, med rødlige flekker langs siden.

## Levevis
Denne arten lever i løvskog. Larvene lever på bjørk (*Betula* spp.) og arter i vierslekten (*Salix* spp.). De voksne sommerfuglene flyr om natten i juli – august, og kommer i liten grad til lys. De skremmes lett opp også på dagtid.

## Utbredelse
Gul buemåler finnes i Europa. I Norge forekommer den langs kysten vestover til Rogaland.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Grå buemåler

**Grå buemåler** (*Macaria alternata*) er en sommerfugl i gruppen av de egentlige målere (Geometridae). I Norge er den funnet langs kysten til Rogaland og dessuten i Sør-Trøndelag. Den ligner sterkt på gul buemåler (*Macaria notata*), men skiller seg fra denne på at forvingens ytterkant er dypere innbuktet og innbuktningen er kantet med svart, og at bakvingens uttrukne spiss er lengre.

## Utseende
En middelsstor (vingespenn 27 – 32&nbsp;mm), slank, grå måler. Kroppen er lys grå, hodet og den fremste delen av brystet ("kragen") er brunlige. Vingene har spredte, korte, gråbrune tverrstreker. **Forvingen** er ganske sterkt innbuktet bak spissen og ser dermed sigdformet ut, innbuktningen er kantet med svart. Langs forvingens fremkant er det fire brune flekker, den ytterste er stor og smalt rektangulær. Fra hver av flekkene går det ut et brunlig tverrbånd, disse er vanligvis noe mer tydelige enn hos gul buemåler. Bak den ytterste flekken er det en litt uregelmessig, rund, svart flekk som gjerne er delt i to. **Bakvingen**s bakhjørne er trukket ut til en ganske lang spiss.

Larven er lang og slank, glatt og sterkt varierende i fargen.

## Levevis
Grå buemåler lever i løvskog og kratt, gjerne ute ved sjøkanten. Larven lever på vier (*Salix* spp.), svartor (*Alnus glutinosa*), slåpetorn (*Prunus spinosa*) og tindved (*Hippophae rhamnoides*). De voksne sommerfuglene flyr om natten i mai – juni og kommer gjerne til lys. Denne arten skremmes ikke så ofte opp om dagen.

## Utbredelse
Grå buemåler lever i Europa. I Norge er den funnet langs kysten til Rogaland, dessuten i Sør-Trøndelag.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Granbuemåler

**Granbuemåler** (*Macaria signaria*) er en sommerfugl i gruppen av de egentlige målere (Geometridae). Den forekommer på Sør- og Østlandet i Norge.

## Utseende
En middelsstor (vingespenn 25 – 30&nbsp;mm), slank, gråspraglete måler. I motsetning til noen andre buemålere har den ikke noen innbuktning bak spissen på forvingen. Forvingens fremkant har fire mørke flekker, den ytterste av dem er større og mørkere enn de andre. Rett under denne flekken er det en mørk, firkantet flekk. Fra de andre tre flekkene går det utydelige, mørke tverrbånd til vingens bakkant. Bakvingen har bakhjørnet vinkelaktig markert, men ikke trukket ut til en spiss.

Larven er vanligvis grønn med lyse lengdestriper, men det finnes også en mørk variant.

## Levevis
Denne arten er knyttet til granskog, og larvene lever på gran og beslektede bartrær, ofte på "eksotiske" arter som Douglasgran og hemlokk. De voksne målerne flyr om natten i mai – juli.

## Utbredelse
Granbuemåleren lever i det meste av den palearktiske sone fra Europa østover til Japan. Den finnes også i Nord-Amerika fra Britisk Columbia sørover til California og østover til Newfoundland.
I Norge finnes den på Sørlandet og Østlandet, med vestgrense i Vest-Agder.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Chonchi

**Chonchi** er en by og kommune i provinsen Chiloé i regionen Los Lagos i Chile. Kommunen ligger på øya Chiloé. En del av Chiloé nasjonalpark ligger i kommunen.

## Referanser


## Eksterne lenker
*
Strategic Air Command

**Strategic Air Command** (forkortet **SAC**) var tidligere den delen av det amerikanske flyvåpenet som hadde ansvaret for den strategiske bombeflyflåten og andre strategiske våpen, som ballistiske missiler.

SAC ble etablert 21. mars 1946, og da generalløytnant Curtis LeMay tok over kommandoen av SAC 19. oktober 1948 begynte en målrettet oppbygning av en av de mest slagkraftige militære organisasjoner noensinne. Nevneverdig er oppbygningen av en stor tankflyflåte som økte bombeflyflåtens aksjonsradius betraktelig. SAC deltok i Koreakrigen og fløy flere tusen bombetokt under Vietnamkrigen. Etter en omlegging av strukturen i det amerikanske flyvåpenet ble SAC lagt ned 1. juni 1992.
Lofa

**Lofa** er et av Liberias 15 fylker, og er det nordligste fylket i landet. I Lofa finner du Liberias største fjell, Mount Wuteve. Den største byen er Voinjama, med  innbyggere, som også er administrativt senter. Lofa består av kommunene Foya, Kolahun, Salayea, Vahun, Voinjama og Zorzor. Mange av innbyggerne forlot området i 1999 og tidlig 2000 fordi det ble en av hovedområdene i den liberiske borgerkrigen. Røde Kors sa i januar 2004 at mange innbyggere hadde begynt å returnere fra flyktningleirene i Guinea og Sierra Leone. Harry Moniba, en av landets mest respekterte ledere, tidligere visepresident og politiker ble født i Lofa.
Furubuemåler

**Furubuemåler** (*Macaria liturata*) er en sommerfugl i gruppen av de egentlige målere (Geometridae). Den finnes over så godt som hele Norge.

## Utseende
En middelsstor (vingespenn 22 – 31&nbsp;mm), slank, lyst brungrå måler. Den kjennes lettest på det diffuse, men vanligvis tydelige, lyst brunrøde tverrbåndet som går langs forvingens ytterkant. **Forvingen** er svakt innbuktet bak vingespissen. Langs forkanten er det fire flekker. De tre innerste er små og mørkt gråbrune, fra hver av dem går det et, ofte utydelig, bølgete, mørkt tverrbånd til vingens bakkant. Den ytterste flekken er større og lyst brunrød, fra denne går det et bredt, brunrødt (mursteinsrødt) tverrbånd som er tydelig i alle fall i den fremste halvdelen av vingen. **Bakvingen**s bakhjørne er markert som en avrundet tann.

Larven er, som de fleste andre sommerfugllarver som lever på furunåler, grønn med lyse lengdestriper.

## Levevis
Denne arten lever i barskog og larvene lever mest av furu (*Pinus sylvestris*), de kan av og til finnes på einer (*Juniperus communis*) eller andre bartrær. Arten overvintrer som puppe. De voksne målerne flyr om natten og kan påtreffes mellom april og september, men de aller fleste flyr i juni – juli.

## Utbredelse
Furubuemåleren er en europeisk art. I Norge finnes den så å si over alt der det vokser furu.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Ripsbuemåler

**Ripsbuemåler** (*Macaria wauaria*) er en sommerfugl i gruppen av de egentlige målere  (Geometridae). I Norge er den vanlig nord for Nordland.

## Utseende
En middelsstor (vingespenn 25 – 30&nbsp;mm), slank, lysgrå måler som kjennes lettest på et hakeformede, mørke tverrbåndet midt i vingen. Forvingen er ikke innbuktet bak vingespissen. Vingens fremkant har fire flekker, de tre innerste er smale og brunsvarte. Den andre av disse flekkene er forlenget til et kraftig, brunsvart tverrbånd med en markert hake rundt vingens midtpunkt. Bak denne haken blir båndet utydelig. Tverrbåndene som går ut fra de andre flekkene er utydelige, ofte knapt synlige. Den ytterste flekken er ganske stor, rødbrun og trapesformet, vanligvis uten noe synlig tverrbånd. Bakvingens bakhjørne er ikke markert.

## Levevis
Denne artens larver lever på hagerips (*Ribes rubrum*), solbær (*Ribes nigrum*), stikkelsbær (*Ribes uva-crispa*) og andre ville og dyrkede arter i slekten *[[Ribes]]*. De blir sjelden mye tallrike at de gjør skade i Norge. De voksne målerne flyr om natten i juni – juli og kommer gjerne til lys. Denne arten overvintrer som egg på vertsbuskenes grener.

## Utbredelse
Ripsbuemåleren er europeisk. I Norge er den forholdsvis vanlig nord til det sørlige Nordland.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Brun buemåler

**Brun buemåler** (*Macaria brunneata*) er en sommerfugl i gruppen av egentlige målere (Geometridae). Den er vanlig over hele Norge.

## Utseende
En middelsstor (vingespenn 25 – 30&nbsp;mm), slank, brungul måler, som skiller seg fra de andre buemålerne (slekten *[[Macaria]]*) på fargen. Forvingens ytterkant er ikke innbuktet. Forvingen har fire brune flekker langs forkanten, de to innerste av disse er noen ganger sammenvokst, og tre eller fire brune tverrbånd. Bakvingen har to eller tre tverrbånd. Disse båndene er noen ganger utydelige, særlig hos hannene, som kan være nesten ensfargede. Bakvingens kant er rundet uten noen vinkel eller tann. Larven er brun med en lys sidestripe.

## Levevis
Larven lever på blåbær (*Vaccinium myrtillus*) og blokkebær (*Vaccinium uliginosum*) og arten finnes i skog og på heier der disse vokser. De voksne målerne flyr om dagen. Ulikt de fleste målere hviler denne arten gjerne med vingene lagt sammen over ryggen, som en dagsommerfugl.

## Utbredelse
Arten forekommer over det meste av Europa (men bare på et par steder i Skottland i Storbritannia) og videre østover til Japan, og også i Nord-Amerika. I Norge er den vanlig praktisk talt over hele landet, også opp i de lavere delene av fjellet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
European Festival of Accordion Orchestras

**European Festival of Accordion Orchestras** er en internasjonal konkurranse for trekkspillorkestre. Den ble første gang arrangert i 2000. Konkurransen blir avholdt annen hvert år. I 2008 medvirket deltakere fra ni nasjoner og 17 orkestre. Konkurranselokale var Vinohrady National House i Praha. Det blir konkurrert i to klasser: To seniorklasser og en junior under 16 år. Det er et høyt internasjonalt nivå i alle klasser.

## [[The Norwegian Accordion Band]]

The Norwegian Accordion Band vant klassen for klassisk musikk og klassen som festivalens beste orkester under The 5th European Festival of Acordion Orchestras påsken 2008
The Norwegian Accordion Band

**The Norwegian Accordion Band** er et norsk trekkspillorkester etablert i 2008. Det består av tolv unge akkordeonister fra hele Norge. Dirigent er Lars Røyseng. Flesteparten av medlemmene er nåværende eller tidligere musikkstudenter. Orkesteret har et bredt repertoar, som rommer alt fra tradisjonell musikk fra Skandinavia, russisk virtuos musikk, til klassisk musikk (Johann Sebastian Bach, Wolfgang Amadeus Mozart, Edvard Grieg) og samtidsmusikk komponert for akkordeon.

I The 5th European Festival of Accordion Orchestras, som ble avholdt i Praha påsken 2008, vant orkesteret klassen for klassisk musikk og klassen som festivalens beste orkester. Høsten 2019 vant orkesteret en ny førstepris i Praha, under *International Accordeon Days*.

Orkesteret ble grunnlagt 8. mars 2008.

## Referanser
Asfalt-cowboy

***Asfalt-cowboy*** (originaltittel: *Midnight Cowboy*) er en amerikansk dramafilm fra 1969 regissert av John Schlesinger. Hovedrollene spilles av Dustin Hoffman og Jon Voight.

## Handling
Filmen er både en tragikomisk skildring av to menneskeskjebner og et samfunnskritisk portrett av det moderne Amerika.

Joe Buck er en naiv ung mann fra Texas som drar til New York og tror han skal svinge seg til de store høyder ved å selge seksuelle tjenester til rike kvinner. Drømmene knuses imidlertid når han møter storbyens harde virkelighet. I byen møter han den småkriminelle Enrico "Ratso" Rizzo, som med letthet klarer å lure fra ham 20 dollar for så å forsvinne. Joe blir videre kastet ut av hotellet der han bor på grunn av manglende betalingsevne. Rent tilfeldig møter han på Rizzo igjen og de to ender denne gangen opp med å bli kamerater. Etter en stund blir Rizzo alvorlig syk og forteller sin kamerat at han ønsker å flytte til Florida. Etter å ha skaffet noen penger på tvilsomt vis, kjøper Joe bussbillett til seg selv og sin stadig sykere venn med destinasjon for Florida.

## Om filmen
Filmen fikk gode kritikker og ble også en kommersiell suksess. *Midnight Cowboy* ble den første Oscar-vinnende amerikanske filmen som fikk en X-rating ved kinoene. Den høye aldersgrensen skyldest at den ble ansett som nokså kontroversiell på den tiden.

Filmen vant i 1970 tre Oscars, for beste film, beste regi og beste manus. Den vant samme år hele 7 BAFTA-priser, blant annet for beste film. I tillegg til dette vant Jon Voight en Golden Globe for beste nykommer i film.

I 1994 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry. Filmen ble i 1998 og 2007 kåret til en av de femti beste filmene i amerikansk filmhistorie, i kåringen AFI's 100 Years…100 Movies. Replikken «I'm walking here! I'm walking here!» («Jeg går her!») ble i 2005 kåret til en av de tretti beste replikkene i amerikansk filmhistorie, i kåringen AFI's 100 Years…100 Movie Quotes.

## I rollene
*Dustin Hoffman – Enrico "Ratso" Rizzo
*Jon Voight – Joe Buck
*Sylvia Miles – Cass
*John McGiver – Mr. Daniel
*Brenda Vaccaro – Shirley
*Barnard Hughes – Towny

## Referanser


## Eksterne lenker
* 
*
Operasjon Waxwing

**Operasjon Waxwing** var en operasjon under andre verdenskrig som fallskjermkompaniet (KpF) i Brigaden i Skottland gjennomførte i Nord-Trøndelag i mars 1945.

Planen var opprinnelig å bruke hele Fallskjermkompaniet ved Brigaden i Skottland til å gjennomføre jernbanesabotasje mot Nordlandsbanen mellom Grong og Majavatn. Målet med sabotasjeaksjonen var å hemme den tyske hærens muligheter til å overføre rundt 100 000 tyske soldater fra Nord-Norge til innsats på kontinentet.

Kun forpartiet på 12 mann under ledelse av kaptein Bangstad ble droppet over Midt-Norge 24. og 25. mars 1945. Det ble opprettet en base ved Orrevatnet i Børgefjell, og det ble gjennomført flere vellykkede aksjoner mot jernbanen i Namdalen. Forpartiet hadde ett tap; en av mennene omkom etter et vådeskudd. Resten av kompaniet ble ikke overført til Norge før etter den tyske kapitulasjonen. De deltok da i avvæpningen av de tyske avdelinger.

## Referanser


## Litteratur

*
Skjenketider

**Skjenketider**

*Ifølge alkoholloven kan utesteder få skjenke øl og vin til klokken 1 og brennevin til klokken 24. De enkelte kommunene har dessuten rett til å utvide skjenketiden frem til klokken 3. Det har flesteparten besluttet å gjøre.

*Politiet i en rekke byer pluss Det kriminalitetsforebyggende råd har det seneste året oppfordret kommunene til å stenge kranene klokken 2 for å få mindre vold og bråk i bybildet.

*Samtlige av kommunene i landet må i løpet av våren 2008 oppdatere sine alkoholpolitiske handlingsplaner. Flere har allerede brukt anledningen til å kutte i åpningstiden.

I Danmark, fokuserer *Det kriminalitetsforebyggende råd* mht. skjenketid og vold i nattelivet på lokalråd, samarbeide og at volden på *værtshuse* er gått ned i de siste 15 år.

## Referanser


## Eksterne lenker
*Salgs- og skjenkebevillinger: kommunenes forvaltning av alkoholloven – statistikk fra Folkehelseinstituttet
Javier Chevantón

**Ernesto Javier Chevantón Espinosa** (født 12. august 1980 i Juan Lacaze i Uruguay) er en fotballspiller som for øyeblikket spiller for Atalanta BC, på lån fra Sevilla FC i Spania. Han bedre kjent som **Javier Chevantón** og spiller spiss.

Han har tidligere spilt for klubbene AS Monaco FC, US Lecce og Danubio FC. 

Han har spilt 21 landskamper for  og scoret syv mål.

## Referanser


## Eksterne lenker
*
Makarov

:*For Makarov pistol se: [[Makarov PM]]*

**Makarov** (russisk: Мака́ров) er en by i Sakhalin oblast i Russland. Den ligger på østkysten av øya Sakhalin, rundt 190&nbsp;km nord for Juzjno-Sakhalinsk. Innbyggertall: 7&nbsp;271 (folketelling 2002), 11&nbsp;351 (folketelling 1989). 

Bosetningen ble grunnlagt i 1892. Mellom 1905 og 1945, da den sørlige delen av Sakhalin tilhørte Japan, ble den kalt *Shirutoru* (知取町). I 1945 fikk den bystatus, og ble omdøpt Makarov (etter den russiske admiralen Stepan Makarov).

## Referanser


## Eksterne lenker
*
Mounted games

**Mounted Games** er stafett på ponniryggen utført i høy fart og med høy presisjon. Det konkurreres i lag på 4-5 ryttere, par og individuelt. Hver av rytterne skal igjennom en øvelse (race). Gjør de feil må rytteren rette opp denne før nestemann kan ri ut. 

Sporten har sin opprinnelse fra England da H.R.H Prins Phillip etterlyste en konkurranseform for barn som ikke krevde dyre og renrasede ponnier. Den første konkurransen ble gjennomført under Horse of The Year Show i 1957 og siden den gang har sporten lokket til seg mange ivrige ryttere.
Mounted Games kom til Norge i 1999 og foreningen IMGAN (International Mounted Games Association Norway) ble dannet. Foreningen ble i 2013 en gren under Norsk rytterforbund. Det som startet som en liten sport med få utøvere har utviklet seg kraftig de siste årene og den er fortsatt i jevn vekst.

Alle ryttere må stille med banebyggere og linjedommere, miljøet er slik at du lett kommer inn i oppgavene som må utføres.

## Internasjonale konkurranser
Mounted Games-miljøet er preget av mye sosial omgang og vennskap på tvers av landegrensene. Hvert år sender Norge ut lag til å delta på flere internasjonale konkurranser i forskjellige land, enten på egne ponnier eller på lånte. Landslaget deltar under EM, VM, nordisk og nordeuropeisk mesterskap, de senere år med gode resultater. Under VM i Belgia i 2007 klarte Norge for første gang å kjempe seg til en plass i A-finale og endte på historisk 8.-plass, mens i 2008 gikk det av stabelen i Australia, og der kom Norge til en B-finale.

I 2013 ble EM avholde i Irland og det norske open laget var en hårsbredde unna A-finale.

## Mounted Games i Norge
I løpet av en konkurransesesong blir det arrangert en rekke konkurranser for rytterne, derav Norgesmesterskap i lag, par og individuelt.
### Lag
Det er lag fra hele østlandsområdet som stiller, Moss, Sarpsborg og omegn, Hurum, Nes og Arendal. Anla er i oppstartsfasen, det samme er Hadeland. Norgesmester i 2013 var Hurum, med Christina Ødeskaug, Maiken Rønningen, Anne-Grete Jarlset, Henriette Johansen og Lillann Akselsen.
### Par
Det er stadig utskiftning når det gjelder par-partnere, men noen ryttere som kan skilte med flere topplasseringer i dette mesterskapet er Lene Graver, Maren Lande, Lillann Akselsen og Karen Sæther Houge. Norgesmester 2013 ble Lene Graver og Lillann Akselsen fra Hurum.

### Individuelt
I løpet av årene er det Lene Graver, Kaja Lande, Maren Lande, Lillann Akselsen og Line Hilmersen som har tatt gull i individuelt. Norgesmester 2013 ble Henriette Johansen fra Hurum.

## Eksterne lenker
* Link til konkurranseinfo og regler
VM i curling for kvinner 2007

**VM i curling 2007 for kvinner** var det 29. VM i curling for kvinner som ble arrangert. Mesterskapet ble arrangert av World Curling Federation, og ble arrangert i Aomori, Japan i perioden 17.–25. mars 2007.

Mesterskapet gjaldt samtidig som den første av tre kvalifiseringer til de olympiske vinterleker 2010 i Vancouver.

De tolv deltakerlagene spilte først alle mot alle (round robin-kamper), som ga elleve kamper til hvert lag. De fire beste lagene etter round robin-kampene, Canada, Danmark, Skottland og USA, gikk videre til sluttspillet om medaljer, som ble avgjort som et Page playoff.

I playoff 3/4 vant Skottland over USA, som betød at USA endte på 4.-plass. I playoff 1/2 vant Canada over Danmark, dermed gikk Canada direkte i finalen. Motstanderen i finalen ble Danmark, som vant 9-6 over Skottland i kampen om den andre finaleplassen &ndash; danskene kom tilbake og vant etter å ha ligget under 2-6 etter seks runder. Finalen ble dermed en gjentakelse av playoff 1/2 mellom Canada og Danmark, og resultatet ble også en gjentakelse: Canada vant finalen 8-4, og vant med det sin 14. VM-tittel.

Danmarks sølv var deres beste prestasjon siden 1998, da de også vant sølv. 

## Lag og deltagere
I curling representeres hvert land av et klubblag som er utpekt til å representere landet. Mesterskapet hadde deltagelse av tolv lag, åtte fra Europa, to fra stillehavsregionene Øst-Asia og Oseania) og to fra Amerika.
*Fra Europa deltok de syv beste lagene fra Curling-EM 2006; Russland, Italia, Sveits, Skottland, Tyskland, Sverige og Danmark. Den siste plassen gikk til Tsjekkia, som endte som nr. 8 i EM og som etterpå slo vinneren av B-EM, Østerrike, i to ekstra kvalifiseringskamper.
*Fra stillehavsregionen deltok vertslandet Japan, samt Kina, som kvalifiserte seg ved å vinne Stillehavsmesterskapet i curling 2006.
*Fra Amerika deltok Canada og USA.

:
:
:

## Resultater

### Round robin

Etter round robin-kampene var stillingen blant de tolv lagene som følger:

:

Danmark ble plassert foran Skottland, fordi Danmark vant den innbyrdes kampen mellom de to lagene. 

Canada og Danmark gikk videre til playoff 1/2, mens Skottland og USA gikk videre til playoff 3/4.

### Sluttspill

Sluttspillet om gull-, sølv- og bronsemedaljer ble avviklet som et Page playoff.

Dermed endte USA som nr. 4, og Skottland vant bronse. Sølvet gikk til Danmark, og gullet til Canada.

## Se også
* Curling-VM 2007 for herrer

## Eksterne lenker
* World Women's Curling Championship 2007 Aomori Japan (offisiell hjemmeside på engelsk / japansk)
* World Curling Federation (offisiell hjemmeside)
Adelosebastes latens

***Adelosebastes latens*** er en fiskeart i gruppen Sebastinae. Den er den eneste arten i slekten *Adelosebastes*.
Arten blir inntil 30&nbsp;cm lang og lever på dybder mellom 900 og 1200 m.

## Eksterne lenker
*
Tomari

**Tomari** (russisk: Томари) er en by i Sakhalin oblast i Russland. Den ligger på vestkysten av Sakhalin, rundt 100&nbsp;km nordvest for Juzjno-Sakhalinsk. Innbyggertall: 5&nbsp;338 (folketelling 2002), 8&nbsp;121 (folketelling 1989). 

Bosetningen ble grunnlagt i 1870. Sammen med resten av Sør-Sakhalin tilhørte den Japan mellom 1905 og 1945, og den ble da kalt *Tomarioru*. Den ble returnert til Sovjetunionen i 1945, og fikk bystatus og nytt navn, Tomari, i 1946.

## Referanser
Lewinsky-skandalen

**Lewinsky-skandalen** var en politisk skandale i USA som sprang ut fra et såkalt «upassende, fysisk forhold» mellom USAs president Bill Clinton og Monica Lewinsky, en 22 år gammel praktikant i Det hvite hus. Avsløringen av presidentens utroskap og etterfølgende etterforskning førte til at det ble reist riksrettstiltale mot  Bill Clinton i 1999. I riksrettssaken i 1998 ble Clinton frikjent for anklagene.

Monica Lewinsky ble i 1995 ansatt som praktikant i Det hvite hus. Skandalen kom opp etter hun sluttet i Det hvite hus og mistet kontakten med presidenten. Hun arbeidet da i Forsvarsdepartementet og betrodde seg der til en kollega, Linda Tripp, som i hemmelighet tok opp hennes betroelser på bånd. I januar 1998 oppdaget Tripp at Lewinsky hadde underskrevet en erklæring i forbindelse med saken om Paula Jones, hvor hun benektet at hun hadde hatt et seksuelt forhold til presidenten. Tripp gikk derved videre til spesialetterforsker Kenneth Starr med sine opptak av samtalene med Lewinsky. I avhør forklarte Lewinsky om ni tilfeller av seksuell omgang med Clinton.

## Referanser


## Eksterne lenker
* «Clinton Accused of Urging Aide to Lie», *Washington Post* 21. januar 1998
* Avskrift av Jim Lehrers intervju med Bill Clinton 21. januar 1998 
* The Starr Report
* a BBC in-depth archived report from 1998
* Investigating The president: The Trial
* Famous Trials UMKC – Clinton Impeachment Discusses Lewinsky in detail.
Nevelsk

**Nevelsk** (russisk: Невельск, japansk: *Honto*) er en by i Sakhalin oblast i Russland. Den ligger på vestkysten av Sakhalin, rundt 75&nbsp;km sørvest for Juzjno-Sakhalinsk. Innbyggertall: 18&nbsp;639 (folketelling 2002). 

Byen ble ødelagt i jodskjelvet på Sakhalin i 2007, som gjorde rundt 2000 mennesker hjemløse.

## Referanser


## Eksterne lenker
*
Betty Boop

**Betty Boop** er en amerikansk tegnefilmfigur fra 1930-tallet som forestiller en sexy, uskyldig kvinne. Hun hadde hovedrollen i en lang rekke humoristiske, musikalske, animerte kortfilmer og ble kjent for sin catch phrase *Boop-boop-be-doo*. 

Betty Boop blir framstilt med stort dokkehode, kort frisyre i samtidens mote, dådyrøyne, liten trutmunn, øreringer og en smekker, langbeint kvinnekropp i kort, stroppeløs kjole og med strømpebånd og høyhælte damesko. Figuren ble skapt i 1930 av animatøren  Max Fleischer og hans Fleischer Studios til kortfilmserien  Talkartoons som ble produsert for Paramount Pictures. Betty Boop ble snart en publikumsfavoritt og allerede i 1932 fikk hun sin egen serie på kino. Fram til 1939 kom serien til å omfatte 89 filmer. I tillegg opptrådte Betty Boop i et titalls filmer i Screen Songs, enda en av Fleischers filmserier, mellom 1931 og 1933. I perioder har hun også vært tegneseriefigur. Betty Boops varemerke er sexappeal, og skikkelsen har blitt mye brukt i moderne populærkultur. 

Opprinnelig ble rollefiguren framstilt i en tegnefilm fra 1930 som en navnløs kjæreste med hundeører til den komiske hunden Bimbo. Figuren ble siden utviklet til et menneske.

## Referanser


## Eksterne lenker
*
Sjakhtjorsk

**Sjakhtjorsk** (russisk: Шахтёрск, japansk: 塔路 &ndash; *Tōro*) er en by i Sakhalin oblast i Russland. Den ligger på vestkysten av Sakhalin rundt 250&nbsp;km nordvest for Juzjno-Sakhalinsk. Innbyggertall: 10&nbsp;643 (folketelling 2002), 12&nbsp;945 (folketelling 1989). 

Bye ble grunnlagt en gang etter 1905 som *Toro*. Sovjetunionen gjenvant kontrollen over den sørlige delen av Sakhalin i august 1945, og byen fikk sitt nåværende navn i 1947.

## Referanser


## Eksterne lenker
*
Poronajsk

**Poronajsk** (russisk: Порона́йск) er en by i Sakhalin oblast i Russland. Den ligger ved elva Poronaj, rundt 260&nbsp;km nord for Juzjno-Sakhalinsk. Innbyggertall: 17&nbsp;400 (est. 2005), 17&nbsp;954 (folketelling 2002), 25&nbsp;971 (folketelling 1989). 

Poronajsk ble grunnlagt i 1869 som den russiske utposten *Tikhmenevskij*, beliggende ved nærliggende bosetninger av nivkhere og ainoer i området. Fra 1905 til 1945 tilhørte byen Japan, og ble i den tiden kalt *Shikuka*. Etter at byen ble returnert til Sovjetunionen ble den omdøpt Poronajsk, etter elva den ligger ved.

## Naturgitte forhold
### Klima



## Referanser
Reidar Stavseth

**Reidar Stavseth** (1907–1991) var en norsk avisredaktør og politiker (H) fra Trondheim. Han var politisk redaktør, senere sjefredaktør i *[[Adresseavisen]]* i Trondheim. Han tilhørte en gruppe av pressefolk med «en klar konservativ holdning og akademisk utdannelse».

## Familie og utdannelse
Han vokste opp i Trondheim som sønn av overlærer Julius August Stavseth og hustru Rikke Andreasdatter Thorland, fra Lauga og Torland i Nærøy. Han tok artium ved Trondheim katedralskole i 1927, studerte ett semester ved NTH, deretter ved Det Kongelige Frederiks Universitet, hvor han tok statsøkonomisk eksamen i 1929. Han hadde samtidig verv i riksmålsbevegelsen.

Han giftet seg i 1939 med Ragnhild Julie Eik fra Borre i Vestfold. Deres sønn Gunnar Stavseth ble også journalist og politiker.

## Journalistisk og politisk arbeid
Han ble redaktør i *[[Finnmarksposten]]* i Hammerfest i 1930. Året etter ble han redaktør i *[[Namdalens Folkeblad]]* i Namsos og Rørvik, og ledet Namsos Unge Høyre fra 1932 til 1934. Han utgav *[[Innherreds Avis]]* i Steinkjer fra 1933 til 1934. Deretter var han redaktør i *[[Møre Dagblad]]* i Kristiansund fra 1934 til 1935 og reisesekretær i Vestfold Unge Høyre fra 1936 til 1939.

Ved utbruddet av den andre verdenskrig var han tilbake på Møre som formann i Ålesund Unge Høyre og redaktør i *[[Aalesunds Avis]]*, og «utgav denne som en av de siste frie aviser i Norge». Han gav likevel ikke opp for pressesensuren; han var med på å utgi illegale aviser i det tyskokkuperte Norge.

Etter frigjøringen i 1945 ble han ansatt som sekretær i Unge Høyre og redaktør i medlemsbladet med samme navn. Året etter kom han til Bodø som fylkessekretær i Nordland Høyre og redaktør i *[[Nordlandsposten]]*. Stavseth var også formann i Bodø Høyre fra 1947 til 1949. Han var redaktør *[[Fylkesavisen]]* i Skien fra 1950 til 1953.

I 1953 kom han tilbake til hjembyen Trondheim som politisk redaktør i *Adresseavisen*. Han avsluttet sitt yrkesliv som avisens sjefredaktør fra 1969 til 1974. Sjefredaktøransvaret var delt mellom Stavseth og Fritjof M. Åldstedt, som hadde ansvar for henholdsvis politikk og nyhetsdekning. Stavseth var i mange år styremedlem i Norsk Redaktørforening.

Stavseth var medlem av Høyres programkomité foran stortingsvalgene i 1945, 1961, 1965 og 1969. Han var formann i Sør-Trøndelag Høyre fra 1958 til 1962.

Han forestod en rekke utgivelser om lokal- og bedriftshistorie.

## Bibliografi
*  – *Til heder for stripen i seilet. Ulabrands livssaga*.
*  – *Nordover med hurtigruten. Historie og hverdagsbilder gjennom femti år*.
*  – *Arven fra Bjørn Farmann. Tønsberg Sjømannsforening gjennom 100 år*.
*  – *Handelshuset J. M. Johansen gjennom 75 år*.
*  – *Avisen først og fremst – tilbakeblikk og randbemerkninger*. ISBN 82-7164-006-2.
*  – *Sjøbad og tradisjoner kysten rundt*. ISBN 82-523-0276-9.

## Referanser
Hartvig

**Hartvig** er et mannsnavn brukt i Norden.

Navnet kommer fra tysk, og betyr «hard» eller «strid». I Tyskland brukes formen **Hartwig**.

## Kjente personer med navnet
* Hartvig Nissen, pedagog
* Hartvig Marcus Lassen, litteraturhistoriker
* Hartvig Kiran, lyriker
* Hartvig Sverdrup Eckhoff, arkitekt

## Referanser
Riving

**Riving** eller **demolering**, innebærer å rive ned noe som tidligere er bygget opp. Dette kan dels være konkret som riving av bygninger, teknisk konstruksjon eller i en overført betydning som å rive ned tillit eller et sosialt miljø.

Ved riving eller ødeleggelse av forsvarsanlegg slik at de ikke lenger tjener noe militært formål blir gjerne omtalt som å **demolere** anlegget.

Selve rivningsarbeidet kan anta mange former. Til mindre bygninger blir det brukt gravemaskiner el. som slår bygningen ned med skuffen eller slår den ned med en tung kule. I senere tid er det også på gravemaskiner, benyttet store hydrauliske sakser som «tygger opp» betongen. Derved kan både armeringsjern og betongmasse gjenvinnes. Spesielle gravemaskiner med ekstra lang arm for riving ovenfra kan være aktuelt.

## Riving med eksplosiver
En annen teknikk som er benyttet bl.a. til riving av det tidligere Philips-bygget på Majorstuen i Oslo er kontrollert sprenging.

Her blir det etter en nøye plan plassert sprengladninger inne i bygningen. Disse blir satt av med tidsforsinkelser slik at bygningen skal rase sammen kontrollert i sin egen byggegrop.

## Galleri

Fil:Grain elevator demo.JPG|Klassisk riving av kornsilo i Minneapolis, Minnesota
Fil:Jamestown Bridge demolition2.jpg|Sprengning av Jamestown Bridge i Rhode Island


## Referanser


## Eksterne lenker
Relative lønninger

**Relative lønninger** er definert som lønnsrangeringen for en yrkesgruppe sammenlignet med andre yrkesgruppers lønn. Uttrykket er ofte brukt i sammenheng med ulikhet i lønnsdannelse, og favoriserer prosentillegg fremfor kronetillegg. Grunnen til dette er at den relative lønnsutviklingen ofte blir mindre dersom man gir kronetillegg versus prosentillegg.

Eksempel: Person A tjener 100 kroner og person B tjener 200 kroner. Etter lønnsforhandling får de 10 kroner i lønnstillegg. Person B har da kommet relativt dårligere ut enn A. I prosent har person A økt lønnen med 10%, mens person B har økt lønnen sin med 5%.
Andreas Peter Marquard Hartvig

**Andreas Peter Marquard Hartvig** (født 28. april 1771 i Christiania, død 1846 i Oslo) var en norsk prest.

Hartvig var personellkapellan i Norderhov i 1802. Seinere ble han sogneprest i Norderhov fra 1802 og i Øksnes fra 1815. Han hadde astma og tålte ikke klimaet her, og helsa fikk en knekk. På den tiden var det dårlig med fisket, og han hadde lite å leve av. Hartvig søkte om fritak og fikk permisjon til han fant seg en ny stilling. Han var deretter prest i Dverberg fra 1817 til 1825. 

I 1826 søkte han på stilling som sogneprest i Egersund og fikk den. Men på grunn av astmaen måtte han ha en hjelpeprest, gudbrandsdølen Torstein Rolfsen Andvord.

Hartvig søkte og fikk avskjed i 1846, men døde seinere samme året i Oslo.

Han var gift med Anne Cathrine Margrethe Glatwed (Glatvett), prestedatter fra Nes i Hallingdal.

## Eksterne lenker
* Andøy historielag
* Bygdebok for Nøtterøy
* Jubileums- og bygdebok for Eigersund Herad
* Elevprotokoll for Kristiansand katedralskole 1756-1860
Vettafjellet

**Vettafjellet** er et fjell i Tingvoll kommune i Møre og Romsdal. Det har en høyde på 372 meter over havet og er det høyeste fjellet på Aspøya. Fjellet er et populært turmål for mange turgåere sommer som vinter. Fra toppen kan man se store deler av Nordmøre.

Fjellet har bratt oppstigning fra sør (Boksaspa), oppstigningene fra vest (Einset) og nord (Skaret) er lengre og slakere.

## Referanser
Kalkalger

* *[[Boreolithon]]*
* *[[Choreonema]]*
* *[[Corallina]]*
* *[[Exilicrusta]]*
* *[[Haliptilon]]*
* *[[Hydrolithon]]*
* *[[Jania]]*
* *[[Lithophyllum]]*
* *[[Lithophytum]]*
* *[[Lithothamnion]]*
* *[[Melobesia]]*
* *[[Mesophyllum]]*
* *[[Phymatolithon]]*
* *[[Pneophyllum]]* 
* *[[Titanoderma]]*

**Kalkalger** er en gruppe rødalger som består av 39 slekter.
De vokser som skorpe på stein, skjell og andre overflater i havet. De fleste vokser svært sakte.
De spiller en viktig rolle for økosystemet i korallrev.
Kalkalger har blitt brukt til gjødsel, kosttilskudd og medisin.

## Arter
* Slettrugl
* Vorterugl

## Eksterne lenker
*
Okha

**Okha** (russisk: Оха) er en by i Sakhalin oblast i Russland. Den ligger helt nord på Sakhalin, rundt 750 kilometer nord for Juzjno-Sakhalinsk. Innbyggertall: 20&nbsp;357 (folketelling 2021)

Byen er sentrum for områdets petroleumsindustri.

## Referanser
Tara (elv i Montenegro)

:*«Tara» har [[Tara|flere betydninger]]*

**Tara ** (serbisk: Ријека Тара / Rijeka Tara) er den lengste elven i Montenegro. Elven dannes der elvene Ospanica og Veruša renner sammen i De dinariske Alper og renner 146 km nordover til den renner sammen med Piva ved grensen til Bosnia-Hercegovina. Disse elvene danner igjen Drina. Tara er grenseelv mot Bosnia-Hercegovina i nedre løp.

Tara har gravd ut Tarakløften, den dypeste kløften i Montenegro og Europa med en lengde på 78 km og et dyp på 1&nbsp;300 meter på det meste. Kløften er vernet som et verdensarvsted av UNESCO og er en del av Durmitor nasjonalpark.

I Tara finnes et rikt dyreliv, og blant annet  ørret, hvitfinnet steinulke *(Cottus gobio)*, harr *(Thymallus thymallus)*, og donaulaks *(Hucho hucho)*.

De bosniske og montenegrinske styresmaktene hadde planer om å bygge en demning i Tarakløften i forbindelse med reguleringen av et vannkraftverk i Drina, men planene ble skrinlagte i april 2005 etter sterke protester. I september 2006 ble det derimot signert en avtale mellom det slovenske selskapet Petrol og det montenegrinske selskapet Montenegro-Bonus om å bygge et annet vannkraftverk, til tross for alle forsøkene på å verne kløften. 

Tara er en populær elv for rafting, særlig i området gjennom Tarakløften. 

## Referanser


## Eksterne lenker
*
Schrøder

:*For restauranten med samme navn, se [[Restaurant Schrøder]]*. For tegneseriefiguren Schrøder, se Knøttene.
**Schrøder** er et fornorsket etternavn av tysk opprinnelse. Navneformene *Schreuder* og *Skrøder* er også i bruk. På norsk uttales navnet vanligvis med k-lyd, som *skrøder*. Men dersom navnet skrives med ö, altså tysk ö, er det vanlig å benytte tysk sch-lyd.

Noen notable Schrødere er:
*Friedrich Ludwig Schröder, tysk skuespiller
*Gerhard Schröder, tidligere tysk kansler
*Hans Paludan Smith Schreuder, kjent misjonær
*Abel Schrøder d.e., dansk treskjærer (kirkekunst), og hans to sønner
**Eiler Schrøder og Abel Schrøder d.y. (samme profesjon)
*Michael Schrøder,  dansk entomolog, fotograf og forfatter
*Peter Schrøder, dansk skuespiller og regissør
*Knut Einar Schrøder, tidligere administrerende direktør ved Universitetssykehuset Nord-Norge
*Alf Schrøder, fotograf
*Amund Schrøder, forfatter, barnetimeonkel og radiokjendis
*Asle Schrøder, ordfører i Steigen kommune
*Hans Schrøder (restauratør), Restaurant Schrøder
*Ole Schrøder, overrettssakfører og stortingsmann
*Hans D. Schrøder, (sønn av Ole), overrettssakfører og ordfører
*Ole Schrøder, skipsreder
*Terje Schrøder, artist, Great Garlic Girls
*Per-Åge Skrøder, ishockeyspiller
Anette Norberg

**Anette Charlotte Norberg** (født 1966) er en svensk curlingspiller fra Härnösand.

Hun er skip på *Lag Anette Norberg*, og spiller sammen med Eva Lund, søsteren Cathrine Lindahl og Anna Le Moine. Før 2003 spilte Helena Lingham på laget. Lagets trener Stefan Lund er gift med Eva Lund. Norberg jobber som aktuar.

Nordberg vant gull i vinter-OL 2006 og i vinter-OL 2010 i Vancouver, og ble i 2007 den første å ta syv EM-gull.

## Meritter

## Referanser


## Eksterne lenker
* 
* Hjemmeside
Ola Otnes

**Ola Otnes** (født 2. september 1951 i Rendalen) er en norsk skuespiller. Otnes er ansatt ved Teater Ibsen i Skien og har en del TV- og film-opptredener bak seg.

Otnes har vært aktiv siden 1970-åra, men hans største roller kom senere i karrieren. Han spilte i Roald Dahl-fimen *[[Heksene (film)|The Witches]]* fra 1990, han var Kopernikus i den norske filmen *[[Sofies verden (film og TV-serie)|Sofies Verden]]*, hadde en rolle i filmen *[[Elling (film)|Elling]]*, spilte i filmen/TV-serien *[[Kautokeino-opprøret (film)|Kautokeino-opprøret]]*, og i filmatiseringen av Anne-Cath. Vestlys *[[Knerten gifter seg (film)|Knerten gifter seg]]*. For mange barn er han kjent som «Politimester Bastian» i Kardemomme by i Dyreparken i Kristiansand.

Han var i 2002 og 2013 med i *[[Hotel Cæsar]]* som prest. I tillegg har han lest inn lydbøker.

## Utvalgt filmografi
* 2020 Rådebank
*2019 *[[Wisting]] *
* 2010 *[[Knerten gifter seg (film)|Knerten gifter seg]] *
* 2008 *[[Kautokeino-opprøret]]*
* 2006 *[[Den brysomme mannen]]*
* 2001 *[[Elling (film)|Elling]]*
* 2000 *[[Når mørket er forbi]]*
* 1999 *[[Sofies verden (film og TV-serie)|Sofies verden]]*
* 1990 *[[Heksene (film)|The Witches]]* 
* 1976 *[[Lasse & Geir]]*

## Utvalgte lydbøker
* 2012 *En god sak* (Jan Mehlum)
* 2011 *Gravlunden i Praha* (Umberto Eco)
* 2009 *Madrugada* (Jan Mehlum)
* 2006 *Dyrekirkegården* (Stephen King)
* 2006 *Tommeskruen* (Henry James)
* 2005 *Norsk novellekunst – klassikere* (noveller: *Isak og brønnøpresten*, *Duen*) (Max Mauser)
* 2005 *Norsk novellekunst – klassikere* (novelle: *En god samvittighet*) (Alexander Kielland)
* 2002 *Den frosne kvinnen* (Jon Michelet)
* 2001 *Kanonene på Navarone* (Alistair MacLean)

## Referanser


## Eksterne lenker
* 
*  Ola Otnes hos Lydbokforlaget
Kulturradikalisme

**Kulturradikalisme** er en venstreintellektuell strømning i norsk og nordisk kultur.

Det har vært vanlig å skille mellom tre faser av kulturradikalisme i norsk litteraturhistorie:

*En første fase i 1870- og 1880-årene inspirert av den danske litteraturkritikeren Georg Brandes. Brandesianerne forfektet en tro på fremskritt og vitenskap og kritiserte kristendom, nedarvet moral og småborgerlig kultur. De trakk selv linjer tilbake til opplysningstiden. 
*En andre fase i mellomkrigstiden, da miljøet rundt *[[Mot Dag]]*, i første rekke Sigurd Hoel og Arnulf Øverland, tok opp mange av de gamle idealene. De var også inspirert av marxismen og psykoanalysen, som de mente avslørte kapitalismens undertrykkelse og borgerlig moral. 
*En tredje fase i etterkrigstiden, som fremfor alt forbindes med kamp for seksuell frigjøring, med forfattere som Jens Bjørneboe og Agnar Mykle. *[[Profil]]*-generasjonen med Dag Solstad og Jan Erik Vold kan også regnes som kulturradikalismens tredje fase.

## Referanser
Aaron Ashmore

**Aaron Robert Ashmore** (født 1979) 
er en canadisk skuespiller. Ashmore er tvilling med Shawn Ashmore. Aaron og Shawn har vært med i serien Smallville.

## Trivia
Han har sine bestefars intialer tatovert på håndleddet sitt, det samme har hans tvillingbror Shawn.

## Referanser


## Eksterne lenker
*
David Busst

**David Busst** (født 30. juni 1967) er en tidligere engelsk fotballspiller. Han spilte det meste av karrieren for Coventry City, før han la opp i 1997 etter å ha fått et åpent brudd i leggen i en kamp mot Manchester United. Han ble tråkket på i leggen etter en duell inne i feltet med Denis Irwin.

## Referanser


## Eksterne lenker
*
Hilde Barstad

**Hilde Johanne Barstad** (født 1961) er en norsk politiker (Høyre). Hun var byråd for service- og organisasjonsutvikling i Oslo fra februar til november 2000, og deretter byråd for miljø og samferdsel frem til oktober 2003.

Barstad er utdannet jurist ved Universitetet i Oslo med spesialfag folkerett, og har senere en mastergrad fra Bedriftsøkonomisk Institutt (BI).

Barstad har vært kommunestyrerepresentant for Høyre i Førde kommune, 2. nestleder i Unge Høyre 1984–1986, leder i Sogn og Fjordane Unge Høgre og nestleder i Oslo Høyre.

Barstad gikk inn i Fritz Huitfeldt-byrådet i 2000, og lovet fra starten av at konkurranseutsetting av offentlige tjenester skulle bli hennes hovedprioritet. I september samme år la hun frem et omfattende forslag om konkurranseutsetting av størstedelen av kommunens virksomhet, og uttalte selv at «dette er kanskje det mest ambisiøse reformforslaget i offentlig sektor som noen gang er presentert». Planene ble møtt med stor motstand fra Arbeiderpartiet og fagbevegelsen, men ikke lenge etterpå forlot Barstad posten til fordel for stillingen som byråd for miljø og samferdsel da Erling Lae tok over som byrådsleder. Etter valget i 2003 fikk Oslo et Høyre/Frp-byråd, og Barstad måtte vike plass for Peter N. Myhre.

Fra oktober 2011 til 31. desember 2017 var Hilde Barstad direktør for Kulturetaten i Oslo kommune.

7. februar 2020 ble Hilde Barstad utnevnt som statssekretær i Justis- og beredskapsdepartementet.

Hilde Barstad er datter av Helge Barstad. Hun er søster av programleder i TV 2, Solveig Barstad, som igjen er gift med Høyre-politikeren Jan Tore Sanner.

## Referanser


## Eksterne lenker
*
French Open 2000

**French Open 2000** ble spilt på Roland Garros-stadion i Paris i perioden 29. mai til 11. juni. French Open er en Grand Slam-turnering i tennis på grus. Gustavo Kuerten fra Brasil beseiret svenske Magnus Norman i singlefinalen for herrer og Mary Pierce fra Frankrike vant over spanske Conchita Martínez i damefinalen. 

## Menn (single)
### Kvartfinaler

### Semifinaler

### Finale

## Kvinner (single)
### Kvartfinaler

### Semifinaler

### Finale

## Doublefinaler

## Eksterne lenker
* French Open PDF Menn, Kvinner
* ITF Menn , Kvinner
Glødelysdanio

**Glødelysdanio** er en art i karpefamilien. Det er en ferskvannsfisk som blir opptil 4 cm lang.
Det er en stimfisk som er nært beslektet med sebrafisk.
Den lever av insekter og andre smådyr. Kroppen er brun, gul, grønn og rød på farge, og strømlinjeformet.

## Eksterne lenker
* 
*
Digitalisering av lyd og bilde

**Digitalisering av lyd og bilde** er prosesser som omgjør lagrede lyd- og bildesignaler til digitale signaler. Det gjøres som regel med skannere eller annet utstyr som kan lese signaler fra fysiske medier, som f.eks papirfoto, film, videokassetter og lydbånd og konvertere dette til digitale signaler som lagres som datafiler. Med dagens teknologi vil man fra en digital kopi med høy oppløsning kunne gjengi en original nesten uten kvalitetstap, mens analoge kopier forringes ved hver kopi.   

## Digitalisering av bilder

Digitalisering av bilder gjøres gjerne med skannere som avfotograferer et bilde, og lagrer bildet som digitale bildepunkter i bildefiler. Hvert punkt representerer en posisjon på bildet, og forteller noe om punktets lysstyrke og farge. Dataene fra hvert bildepunkt kan senere hentes frem f.eks som et bilde på en dataskjerm.  

## Digitalisering av film
Digitalisering av film fra filmspoler gjøres som oftest med spesielle skannere som kan avfotografere bilderutene i en film i høy hastighet, og konvertere bildesignalene i en AD-konverter til videofiler.  

## Digitalisering av videokassetter

Digitalisering av videokassetter gjøres ved at videosignalet fra en videospiller konverteres fra analogt til digitalt i en AD-konverter, og lagres i en videofil. En digital video vil bestå av tusenvis av digitale bilder, som spilles av med en bestemt hastighet. Moderne videofiler blir ofte avspilt med 25 digitalbilder pr sekund.   

## Digitalisering av lyd

Digitalisering av lyd gjøres ved at lydsignalet fra det lydbærende mediet, f.eks et lydbånd, konverteres fra analogt til digitalt i en AD-konverter og lagres som lydfiler.